<classify> Askofu Mkuu wa Jimbo Kuu Katoliki Dar es Salaam, Mhashamu Yuda Thadeus Ruwaichi ametolewa chumba cha uangalizi maalumu ICU na kupelekwa wodi za kawaida.Jopo la wataalamu 7 waliokuwa wanamhudumia Askofu Mkuu Ruwaichi limeamua hivyo leo asubuhi baada ya kujiridhisha kuwa hali ya kiongozi huyo inaendelea vizuri.Kwa mujibu wa taarifa kwa vyombo vya habari iliyotolewa na Kitengo cha Uhusiano cha Taasisi ya Mifupa MOI kwenye Hospitali ya Taifa ya Muhimbili MNH madaktari wameamua hivyo baada ya kufanyika tathimini ya vipimo na maendeleo yake.Taasisi ya MOI inawahakikishia Watanzania hususani waumini wa kanisa Katoliki kuwa Askofu Ruwaichi yuko salama na hali yake imeimarika sana hivyo waendelee kumuombea ili arejee kwenye majukumu yake, imeeleza taarifa hiyo.Jopo linalomhudumia Askofu Ruwaichi ni pamoja na madaktari bingwa wa upasuaji wa ubongo, madaktari bingwa wa usingizi, madaktari bingwa magonjwa ya ndani, wataalamu wa lishe, wauguzi wabobezi na wataalamu wa mazoezi tiba.  <topic>: KITAIFA 